Општинска управа општине Лајковац, на основу члана 45а Закона о планирању и изградњи („Службени гласник РС“ број 72/09, 81/09, 64/10, 24/11, 121/12, 42/13, 50/13, 98/13, 132/14,145/14) и Правилника о садржини, начину и поступку израде докумената просторног и урбанистичког планирања („Службени гласник РС“ број 64/2015)

ОГЛАШАВА РАНИ ЈАВНИ УВИД

У ПОСТУПКУ ИЗРАДЕ

**ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ ЗА НАСЕЉЕНО МЕСТО ЛАЈКОВАЦ**

Рани јавни увид у елаборат, који је прво концептуално решење плана које се представља стручној и општој јавности на мишљење, обавиће се у трајању од 15 дана, почев од 19. 03.2018. године до 02.04.2018. године, а биће изложен у холу зграде општине Лајковац, ул. Омладински трг бр.1, у времену од 7 до 15. часова и на интернет страни општине Лајковац [www.lajkovac.org.rs](http://www.lajkovac.org.rs).

Рани јавни увид има за циљ упознавање јавности (правних и физичких лица) са општим циљевима, сврхом израде плана и могућим решењима за развој просторне целине.

Рани јавни увид организује се у почетној фази израде плана и самим тим пружа грађанима бољи увид у могућности и ограничења планског развоја, отвара простор за коментаре, идеје, дијалог, а локалној управи и планерима бољи увид у ставове, жеље и захтеве грађана.

Главни урбаниста општине Лајковац, канцеларија број 311, трећи спрат, свим заинтересованим физичким и правним лицима који изврше увид у изложени елаборат, пружаће потребне информације и стручну помоћ у вези са појединим решењима и евентуалним давањем примедби и сугестија.

Заинтересована правна и физичка лица у току трајања раног јавног увида могу преко Oпштинске управе општине Лајковац, Одељења за урбанистичке послове и просторно планирање општине Лајковац, канцеларија број 312, као носиоца израде планског документа, доставити иницијативе и сугестије о могућим решењима за развој просторне целине у обухвату овог планског документа.

ОПШТИНСКА УПРАВА ОПШТИНЕ ЛАЈКОВАЦ